**Էհսան Հաջսաֆի** (պարս․ احسان حاج‌صفی‎, 1990 թվական, փետրվարի 25, Կաշան, Իրան), իրանցի ֆուտբոլիստ, հունական «Օլիմպիակոս» ակումբի պաշտպան։ Իրանի ֆուտբոլի ազգային հավաքականի ֆուտբոլիստ, որի կազմում անցկացրել է ավելի քան 80 հանդիպում։ 2014 և 2018 թվականների աշխարհի առաջնությունների մասնակից, ինչպես նաև Ասիայի գավաթի 2011 և 2015 թվականների խաղարկության մասնակից։ Հանդես է գալիս ձախ պաշտպանի և կիսապաշտպանի դիրքերում, ինչպես նաև կարող է հանդես գալ, որպես կենտրոնական պաշտպան։

Կարիերա
-------

Հաջսաֆին ծնվել է 1990 թվականի փետրվարի 25-ին Կաշան քաղաքում։ 2000 թվականին նա սկսում է հանդես գալ «Զոբ Ահան» երիտասարդական ակումբի կազմում, իսկ 2006 թվականին տեղափոխվում է «Սեպահան»։ Ակումբի գլխավոր մազիչ Լուկա Բոնաչիչը նկատել էր Հաջսաֆիին, երբ նա հանդես էր գալիս երիտսարդական ակումբի կազմում և կնքել էր նրա հետ պայմանագիր։ 2007 թվականին Հաջսաֆին դարձել է «Սեպահան» ակումբի հիմնական կազմի ֆուտբոլիստ։ 2006-07 թվականների մրցաշրջանում վերջինս Իրանի առաջնության շրջանակներում մասնակցում է 8 հանդիպման, իսկ 2007-08 թվականների մրցաշրջանում անցկացնում է 32 հանդիպում, որոնց շրջանակներում հեղինակում է 6 գոլ։ Բացի դրանից նա «Սեպահանի» կազմում մասնակցում է Աշխարհի ակումբային առաջնության շրջանակներում անցկացրած երկու խաղերին։

Չորս մրցաշրջան անընդմեջ Հաջսաֆին հանդիսացել է «Սեպահանի» հիմնական կազմի ֆուտբոլիստ, 2009-10 և 2010-11 թվականների մրցաշրջանում ակումբի հետ միասին դարձել է Իրանի չեմպիոն։ 2009 թվականին Goal.com կայքը Հաջսաֆիին ճանաչում է, որպես Իրանի ամենախոստումնալից ֆուտբոլիստ։ 2011 թվականի ամռանը Հաջսաֆին վարձավճարային հիմունքներով համալրում է «Տրակտոր Սազի» ակումբի կազմը։ Այստեղ նրան հրավիրել էր թիմի գլխավոր մարզիչ Ամիր Գալենոյին, որի գլխավորության տակ Հաջսաֆին «Սեպահանի» կազմում անցկացրել էր երկու մրցաշրջան։ 2011-12 թվականների մրցաշրջանում «Տրակտորը» Իրանի առաջնությունում զբաղեցնում է երկրորդ հորիզոնականը, որն ակումբի պատմության մեջ լավագույն արդյունքն էր։ Հաջորդ մրցաշրջանում ակումբը կրկին նույն կերպով հաջողության է հասնում, սակայն մրցաշրջանի միջնամասից սկսած Հաջսաֆին արդեն հանդես էր գալիս «Սեպահանի» կազմում։

2012-13 թվականների մրցաշրջանում Հաջսաֆին «Սեպահանի» հետ միասին հաղթանակ է տանում Հազֆիի գավաթի խաղարկությունում, իսկ մրցաշրջանի ավարտին նա ակումբի հետ երկու տարի ժամկետ ունեցող պայմանագիր է կնքում։ 2014 թվականի օգոստոսին իրանցուն փորձում է ձեռք բերել անգլիական «Ֆուլհեմը», սակայն նրա տեղափոխությունը այդպես էլ տեղի չի ունենում։ Դրանից հետո Հաջսաֆին ևս մեկ մրցաշրջան է անցկացնում «Սեպահանի» կազմում և իր կարիերայի մեջ արդեն երրորդ անգամ հաղթանակ է տանում ազգային առաջնությունում։

2015 թվականի օգոստոսի 30-ին Հաջսաֆին համալրում է երկրորդ Բունդեսլիգայում հանդես եկող «Ֆրանֆուրտի» կազմը, որի հետ կնքում է երկու տարի ժամկետ ունեցող պայմանագիր։ Ֆուտբոլիստի ծառայություններով սկսում է հետաքրքրվել նաև «Բոխում» ակումբը։ 2015-16 թվականների մրցաշրջանում Հաջսաֆին «Ֆրանկֆուրտի» կազմում անցկացնում է 28 հանդիպում և դառնում է երկու գոլի հեղինակ, սակայն մրցաշրջանի արդյունքներով ակումբը դուրս է մնում երկրորդ Բունդեսլիգայից, ինչից հետո Հաջսաֆիի պայմանագիրը խզվում է։ 2016 թվականի հուլիսին Էհսանը վերադառնում է «Սեպահան»՝ ակումբի հետ կնքելով մեկ տարի ժամկետ ունեցող պայմանագիր։

2017 թվականի հունիսին Հաջսաֆին պայմանագիր է կնքում հունական «Պանիոնիոս» ակումբի հետ, որի հետ նա բանակցությունների մեջ էր դեռևս մեկ տարի առաջ, սակայն դրանից առաջ ակումբը ուներ ֆինանսական խնդիրներ ինչի պատճառով տեղափոխությունը տեղի չէր ունենում։ Հուլիսին Էհսանը կատարում է իր նորամուտը եվրոգավաթներում՝ ՈՒԵՖԱ գավաթի խաղարկության շրջանակներում երեք խաղի մասնակցելով։ Առաջնության առաջին կեսում Հունաստանի առաջնությունում նա մասնակցում է 14 հանդիպման և դառնում է մեկ գոլի հեղինակ։ 2018 թվականի հունվարի 2-ին Հաջսաֆին համալրում է «Օլիմպիակոսի» կազմը 600 հազար եվրոյի դիմաց։ Իրանցու անձնական պայմանագիրը կնքված էր երեք տարի ժամկետով։

Միջազգային կարիերա
------------------

2005 թվականին Հաջսաֆին կատարում է իր նորամուտը Իրանի պատանեկան հավաքականի կազմում։ Այս հարթակում նա անցկացնում է վեց հանդիպում և դառնում է երկու գոլի հեղինակ։ 2007-2011 թվականների ընթացքում Հաջսաֆին ընտելանում է երկրի երիտասարդական հավաքականին։ Երիտասարդական հավաքականի կազմում Հաջսաֆին մասնակցություն է ունենում 2010 թվականի ասիական խաղերին, որում իրանցիները զբաղեցնում են չորրորդ հորիզոնականը։ Ընդհանուր հաշվով երիտասարդական հարթակում Էհսանը անցկացրել է 20 հանդիպում և դարձել է 3 գոլի հեղինակ։

2008 թվականի մայիսի 25-ին 18 ամյա Հաջսաֆին իր նորամուտն է կատարում Իրանի ազգային հավաքականի կազմում։ Նորամուտային խաղն է դառնում Զամբիայի ազգային հավաքականի դեմ կայացած ընկերական խաղը, որում իր կատարած երկու գոլային փոխանցումների միջոցով օգնում է հավաքականին հաղթել 3-2 հաշվով։ 2008 թվականի օգոստոսի 11-ին Հաջսաֆին հեղինակում է իր առաջին գոլը հավաքականի կազմում։ Այդ դեպքը տեղի է ունենում Արևմտյան Ասիայի ֆուտբոլի ֆեդերացիայի առաջնության շրջանակներում Քատարի ազգային հավաքականի դեմ կայացած խաղում, որն ավարտվում է Իրանի ազգային հավաքականի 6-1 հաշվով հաղթանակով։ Մրցաշարի եզրափակչում Իրանի ազգային հավաքականը նույնպես հաղթանակ է տանում։

Հաջսաֆին հանդես է եկել ազգային հավաքականի կազմում 2011 թվականի Ասիայի գավաթի խաղարկության շրջանակներում։ Իրանցիները հասնում են մինչև քառորդ եզրափակիչ, որտեղ զիջում են Կորեայի Հանրապետության ազգային հավաքականին։ Էհսանը մասնակցություն է ունենում այդ մրցաշարում իր թիմի անցկացրած չորս խաղերին։

Հաջսաֆին ընդդեմ Լիոնել Մեսսիի 2014 թվականի ֆուտբոլի աշխարհի առաջնության շրջանակներում
2014 թվականի հունիսին Իրանի ազգային հավաքականի գլխավոր մարզիչ Կառլուշ Կեյրուշը Հաջսաֆիին հայտավորում է թիմի կազմ Բրազիլիայում կայանալիք աշխարհի առաջնության շրջանակներում մասնակցություն ունենալու նպատակով։ Մրցաշարում Էհսանը թիմի հիմնական կազմի ֆուտբոլիստներից էր և նա մասնակցում է խմբային փուլի բոլոր երեք խաղերին։ Չնայած Իրանի ազգային հավաքականի անհաջող ելույթների, Հաջսաֆին լավ խաղ է ցուցադրում Արգենտինայի ազգային հավաքականի դեմ կայացած խաղում, որը այդ առաջնությունում հասնում է մինչև եզրափակիչ։

2015 թվականի Ավստրալիայում անցկացվող Ասիայի գավաթի խաղարկության շրջանակներում Հաջսաֆին մասնակցում է խմբային փուլի երկու խաղերին, ինչպես նաև մասնակցում է Իրաքի ազգային հավաքականի դեմ քառրորդ եզրափակչում կայացած խաղին, որում նրանք ետխաղյա 11 մետրանոց հարվածաշարի արդյունքում զիջում են նրանց։ Այս մրցաշարում նա աչքի է ընկնում հեղինակած մեկ գոլով։

2017 թվականի օգոստոսին Իրանի ֆուտբոլի ֆեդերացիան ցմահ որակազրկում է Հաջսաֆիին ազգային հավաքականի կազմում հանդես գալու հարցով, այն բանի համար, որ Եվրոպայի Լիգայի շրջանակներում նա հանդես էր եկել «Մաքաբիի» դեմ կայացած խաղին։ Իրանը արգելում է մրցել իսրայելցիների դեմ։ Նույն ամսում Հաջսաֆին սոցիալական ցանցերի միջոցով ներողություն է խնդրում տեղի ունեցածի համար, ինչից հետո ֆուտբոլի ֆեդերացիան թույլ է տալիս նրան վերադառնալ ազգային հավաքականի կազմ։

2018 թվականի աշխարհի առաջնության շրջանակներում Հաջսաֆին մասնակցում է խմբային փուլի շրջանակներում իր հավաքականի անցկացրած բոլոր երեք խաղերին։

Խաղաոճ
------

Հաջսաֆին ունիվերսալ ֆուտբոլիստ է, որն ընդունակ է հանդես գալ տարբեր դիրքերում։ Կարիերայի սկզբում նա հանդես էր գալի կենտրոնական կիսապաշտպանի դիրքում, կատարում է փլեյմեյքերի պատրականությունները և իրանական մամուլում համեմատվում է Իսպանիայի ազգային հավաքականի ֆուտբոլիստ Սեսկ Ֆաբրեգասի հետ։ Ավելի ուշ Էհսանը տեղափոխվում է կիսապաշտպանության ձախ եզր, իսկ ներկա պահին մեծապես հանդես է գալիս եզրային պաշտպանի դիրքում։

Հաջսաֆին աչքի է ընկնում է իր բարձր ֆուտբոլային ինտելեկտով, որոշումներ կատարելու, ստեղածագործելու և խաղը լավ պատկերացնելու կարողություններով։ Նա նաև օժտված է լավ արագությամբ և տիրապետում է լավ դրիբլինգի, որը թույլ է տալիս վերջինիս միանալ խաղին եզրից և հասնցել գրոհը իր նպատակին։ Էհսանը ունի տեխնիկական վարպետության բարձր մակարդ, տիրապետում է լավ հարվածների, ինչի շնորհիվ էլ իրացնում է տուգանային հարվածները։ Նաև Հաջսաֆին կարող է երկար նետում կատարել եզրային խաղարկումների ժամանակ։

Հաջսաֆիի ֆիզիկական տվյալները նրա թերությունն են։ Գաբարիտային ֆուտբոլիստների, հատկապես մեծահասակ կենտրոնական պաշտպանների հետ նա դժվարանում է պայքարել։ Նաև նա խնդիրներ ունի պաշտպանվելիս, հատկապես, երբ պահանջվում է անհատական վերահսկողություն սահմանել մրցակից թիմի կոնկրետ ֆուտբոլիստի վրա։

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  FBref.com(բազմ․)
3. ↑  As (իսպ.) — Madrid: Grupo Prisa, 1967. — ISSN 1888-6671
4. ↑  «احسان حاج صفي مي‌گويد تيم ملي ايران با جام قهرماني برمي‌گردد» (պարսկերեն). جام جم آنلاین. 2010 թ․ դեկտեմբերի 14. Վերցված է 2018 թ․ հունվարի 20-ին.
5. 1 2 3  Soltani, Hossein. (2013 թ․ ապրիլի 2). «Ehsan Hajsafi Returned to Sepahan» (անգլերեն). Pars Herald. Վերցված է 2018 թ․ հունվարի 20-ին.
6. 1 2 3 4 5  «Player to Watch - Ehsan Hajsafi - The Iranian Cesc Fabregas» (անգլերեն). Persian League. 2010 թ․ դեկտեմբերի 30. Վերցված է 2018 թ․ հունվարի 20-ին.
7. ↑  «Iranian midfielder Hajisafi linked with move to Greece's Panionios club» (անգլերեն). PressTV. 2017 թ․ հունիսի 20. Արխիվացված է օրիգինալից 2018 թ․ հունվարի 21-ին. Վերցված է 2018 թ․ հունվարի 20-ին.
8. ↑  «Fulham Reportedly Close to Signing Iranian Ehsan Hajsafi» (անգլերեն). Tasnim News Agency. 2014 թ․ օգոստոսի 27. Վերցված է 2018 թ․ հունվարի 20-ին.
9. ↑  Ali Khan, Farhad. (2015 թ․ օգոստոսի 31). «Official: FSV Frankfurt sign up Ehsan Hajsafi» (անգլերեն). Persian Football. Վերցված է 2018 թ․ հունվարի 21-ին.
10. ↑  «Ehsan Hajsafi Joins Iran's Sepahan Football Team» (անգլերեն). Tasnim News Agency. 2016 թ․ հուլիսի 31. Վերցված է 2018 թ․ հունվարի 21-ին.
11. ↑  Ali Khan, Farhad. (2016 թ․ հուլիսի 6). «Ehsan Haji Safi set to join Panionios» (անգլերեն). Persian Football. Վերցված է 2018 թ․ հունվարի 21-ին.
12. ↑  «Haji Safi reaches agreement with Panionios» (անգլերեն). Persian League. 2017 թ․ հունիսի 24. Վերցված է 2018 թ․ հունվարի 21-ին.
13. ↑  Nicolaides, Shaun. (2018 թ․ հունվարի 2). «Experienced Iranian Ehsan Hajsafi signs for Olympiacos» (անգլերեն). AGONA Sport. Արխիվացված է օրիգինալից 2018 թ․ հունիսի 30-ին. Վերցված է 2018 թ․ հունվարի 21-ին.
14. ↑  «Asian Games: Korea Republic - Iran, 25 November 2010» (անգլերեն). FIFA.com. 2010 թ․ նոյեմբերի 25. Արխիվացված է օրիգինալից 2018 թ․ հունվարի 23-ին. Վերցված է 2018 թ․ հունվարի 22-ին.
15. ↑  «West Asian Cup: Iran Thrash Qatar, Jordan Down Oman» (անգլերեն). Goal.com. 2008 թ․ օգոստոսի 12. Վերցված է 2018 թ․ հունվարի 22-ին.
16. ↑  «West Asia's finest braced for action» (անգլերեն). FIFA.com. 2010 թ․ սեպտեմբերի 23. Արխիվացված է օրիգինալից 2018 թ․ հունվարի 23-ին. Վերցված է 2018 թ․ հունվարի 22-ին.
17. ↑  «Iran's Ehsan Haji Safi Joins Olympiakos» (անգլերեն). Tasnim News Agency. 2017 թ․ դեկտեմբերի 30. Վերցված է 2018 թ․ հունվարի 22-ին.
18. ↑  «Iran squad for 2014 World Cup: the 23 chosen by Carlos Queiroz» (անգլերեն). The Guardian. 2014 թ․ հունիսի 6. Վերցված է 2018 թ․ հունվարի 22-ին.
19. ↑  Abdolmohammadi, Bobak. (2014 թ․ հունիսի 21). «What Iran Learned from Their World Cup 2014 Clash with Argentina» (անգլերեն). Bleacher Report. Վերցված է 2018 թ․ հունվարի 22-ին.
20. ↑  «Asian Cup: Iran 3 Iraq 3 (pens 6-7)» (անգլերեն). FourFourTwo. 2015 թ․ հունվարի 23. Վերցված է 2018 թ․ հունվարի 22-ին.
21. ↑  «Iran's Ehsan Hajsafi celebrates his goal against Bahrain at the Asian Cup» (անգլերեն). ABC. 2015 թ․ հունվարի 11. Վերցված է 2018 թ․ հունվարի 22-ին.
22. ↑  Zucker, Joseph. (2017 թ․ օգոստոսի 11). «Iran National Team Players Banned for Life for Facing Israeli Club» (անգլերեն). Bleacher Report. Վերցված է 2017 թ․ օգոստոսի 21-ին.
23. ↑  Warshaw, Andrew. (2017 թ․ օգոստոսի 30). «Iran's Safi is recalled after apologising for playing against Israel's Maccabi Tel Aviv» (անգլերեն). Inside World Football. Վերցված է 2017 թ․ դեկտեմբերի 3-ին.

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Հաջսաֆիի անցկացրած խաղերի ցանկը RSSSF կայքում(անգլ.)
* Վիճակագրությունը *National Football Teams* կայքում(անգլ.)


|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էհսան Հաջսաֆի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |